
A hitelminősítők szerepe a 2007-es USA másodlagos ingatlanpiaci válságban

A 2000-es évek ingatlan piacai buborékja és annak gazdasági hatása igen széles körben került feldolgozásra, az elismert hazai és nemzetközi közgazdászok által. Több oldalról megvizsgálva, a piac és a kormányzat hibás lépéseit. Jelen tanulmány az eddig igen kis figyelmet kapott hitelminősítő cégeket veszi górcső alá. Az 1970-óta tartó deregulációs folyamat alatt, már a 2007-es Egyesült Államok másodlagos ingatlanpiaci válsága előtt látható volt, hogy a rendszer hibásan működik. Elég csupán az Enron botrányra vagy a 2000-es évek fordulóján az internet buborék kipukkanására gondolnunk. Ez a folyamat 2007-ben érte el a tetőfokát, amikor a megelőző évek féktelen hitelezési hajszája, a pénzügyi lobbi és piacok ámokfutása csúcsra ért. Az időzített bomba felrobbant, magával ragadva nem csak az Egyesült Államok, hanem a világgazdaságot is. Ennek a bekövetkezéséért nem okolható egyetlen szerv vagy bank. Ehhez több résztvevő együttes hanyagsága és túlzott optimizmusa, a rendszerbe vetett feltétlen bizodalma kellett. A válságokhoz, a hitelminősítők és legfőképpen a Big Three, az S&P, a Moody's és a Fitch Ratings is tevőlegesen hozzájárultak. A Egyesült Államok kormánya a válság okait feltáró bizottságot hozott létre, hogy kiderítsék a válság kialakulásának okait, amik kiterjedtek a hitelminősítő cégekre is. A tanulmány e vizsgálatok, a két az Egyesült Államok Tőzsde Felügyeletének jelentésén alapszik. Rávilágítva, hogy a hitelminősítők képtelen voltak a piacok védelme érdekében fellépni vagy a tulajdonosi köreik miatt nem volt lehetőségük, hogy szelepként óvják a piacokat a túl kockázatos értékpapíroktól.



